George Lusztig
George Lusztig (talaffuzi: Jorj Lushtig) (1946-yil 20-mayda tugʻilgan) — amerikalik-ruminiyalik matematik. Massachusetts texnologiya instituti professori. 2022-yil Wolf matematika mukofoti bilan taqdirlangan. George Lusztig Timishoareda yahudiy oilasida tugʻilgan. 1962-1963-yillarda Xalqaro matematika olimpiadasida Ruminiya vakili boʻlib, har ikki marta kumush medallarni qoʻlga kiritgan. Buxarest universitetida oʻqigan. 1965-yilda universitetda oʻqib yurgan paytlarida oʻzining birinchi asarini („A model of plane affine geometry over a finite field“) nashr etgan. Lusztig 1968-yili universitetni tamomlagan. 1969-yilda esa Michael Atiyah taklifiga koʻra Princeton (New Jersey)dagi Ilg'or tadqiqotlar institutiga kelgan. Lusztig 1971-yilda William Browder va Michael Atiyah rahbarligida „Novikov’s higher signature and families of elliptic operators“ nomli doktorlik dissertatsiyasini tamomlagandan soʻng matematika fanidan Ph.D. darajasini olgan.